b'\n_START_ARTICLE_\nColimavulkanen\n_START_PARAGRAPH_\nColimavulkanen eller som den ogs\xc3\xa5 kalles for, volc\xc3\xa1n de fuego de Colima, befinner seg 3\xc2\xa0860 meter over havoverflaten. Dette er i dag den mest aktive vulkanen i Mexico og den har hatt mer enn 40 utbrudd siden 1576. Vulkanen befinner seg ikke i delstaten Colima, men like over grensen til delstaten Jalisco. Det er to fjelltopper p\xc3\xa5 vulkanfjellet. Den eldste ruger 4\xc2\xa0330 meter over havoverflaten og den kalles for Nevado de Colima. Denne er ikke aktiv. 5 kilometer lenger s\xc3\xb8r finner man den 3\xc2\xa0860 meter h\xc3\xb8ye Volc\xc3\xa1n de Colima som er meget aktiv.\n_START_SECTION_\nGeologisk historie\n_START_PARAGRAPH_\nColima har v\xc3\xa6rt \xc3\xa5sted for vulkansk aktivitet i omtrent 5 millioner \xc3\xa5r. I den senere pleistocen tidsalder, skjedde det et stort jordskred i fjellet, hvor omtrent 25 km\xc2\xb3 med masse beveget seg 120 kilometer og n\xc3\xa5dde frm til Stillehavet. Et omr\xc3\xa5de p\xc3\xa5 2\xc2\xa0200 kvadratkilometer ble dekket med masser fra jordraset. Store \xc3\xb8deleggende sammenbrudd ser ut til \xc3\xa5 hende om og om igjen med noen f\xc3\xa5 tusen \xc3\xa5rs mellomrom. Kronen (vulkankjeglen), som befinner seg inne i krateret, har antageligvis blitt dannet av en kombinasjon mellom jordskred og store utbrudd. Det bor rundt 300 tusen mennesker i en avstand av 40 kilometer fra vulkanen. Siden vi kjenner en del fra historien, og den befinner seg s\xc3\xa5 n\xc3\xa6re et tett befolket omr\xc3\xa5de, s\xc3\xa5 taes det stadig pr\xc3\xb8ver av den.\n_START_SECTION_\nSiste aktiviteter\n_START_PARAGRAPH_\nI de senere \xc3\xa5r har det v\xc3\xa6rt ofte tempor\xc3\xa6re evakueringer av innbyggere i landsbygder som befinner seg tett opp til vulkanen p\xc3\xa5 grunn av dens truende oppf\xc3\xb8rsel. Uttbrudd har skjedd i 1991, 1998\xe2\x80\x931999 og fra 2001 frem til n\xc3\xa5. Tyktflytende lava blir presset og det dannes en \xc2\xablavakuppel\xc2\xbb som av og til f\xc3\xb8rer til st\xc3\xb8rre eksplosjoner og det kan bli dannet pyroklastiske skyer eller flommer som igjen vil p\xc3\xa5virke omgivelsene med aske og lavarester._NEWLINE_Det st\xc3\xb8rste utbruddet p\xc3\xa5 flere \xc3\xa5r skjedde den 24. mai 2005. En sky av aske steg 3 kilometer opp fra vulkanen og satellittm\xc3\xa5linger viser at asken spredde seg over et omr\xc3\xa5de p\xc3\xa5 200 kilometer vest for vulkanen i timene etter utbruddet. Pyroklastiske flommer beveget seg 4 til 5 kilometer fra \xc3\xa5pningen og lavastein beveget seg 3 til 4 kilometer. Myndighetene satte opp sperreomr\xc3\xa5der 6.5 kilometer fra foten av vulkanen. Den 7. juni 2005 kom der et nytt utbrudd og dette er det kraftigste utbruddet p\xc3\xa5 flere ti\xc3\xa5r. R\xc3\xb8ykskyer rakk opp til 5 kilometer fra kraterkanten, noe som f\xc3\xb8rte til evakuering av minst 3 nabolandsbyer.'